Ritratt: Facebook -Birkirkara F.C.  It-tim tan-nisa ta' Birkirkara F.C. illejla se jkun qed jilgħab kontra t-tim tan-nisa ta' Juventus f'partita li se tkun qed titwassal b'mod dirett fis-6.30pm fuq Juventus TV. Il-kontinġent Malti telaq ilbieraħ lejn Turin fejn hemmhekk se jkun qed jagħmel kamp ta' taħriġ, bl-ewwel sessjoni saret ilbieraħ u t-tieni waħda ssir nhar it-Tnejn. Il-kontinġent Malti jinkludi staff tekniku u uffiċjali tal-klabb, filwaqt li l-iskwadra tinkludi 19-il plejer fosthom lid-difensur internazzjonali Maltija Charlene Zammit u Ruth Steer Chetham. L-iskwadra hija mmexxija mill-kowċ Melania Bajada. Il-kamp ta' taħriġ qed isir bħala preparazzjoni għall-UEFA Women's Champions League li jibda f'nofs Awwissu. Il-kontinġent Malti se jirritorna Malta nhar it-Tlieta 27 ta' Lulju.